Diari Oficial de la Generalitat Valenciana


Sumari del DOGV 2242, del 08-04-1994 (1994/831083)

ORDRE de 9 de març de 1994, de la Conselleria d'Agricultura, Pesca i Alimentació, per la qual es regula i planifica el tractament contra diverses plagues en la Comunitat Valenciana per a la campanya de 1994.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/09/(2)/dof/vci/html**

### Dades del document

Número de DOGV
:   2242

Data del DOGV
:   08-04-1994

Secció del DOGV
:   DISPOSICIONS GENERALS

Número del document
:   1994/831083


Data del document
:   09-03-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 9 de març de 1994, de la Conselleria d'Agricultura, Pesca i Alimentació, per la qual es regula i planifica el tractament contra diverses plagues en la Comunitat Valenciana per a la campanya de 1994. [94/1967]  
La incidència de plagues com la mosca de la fruita (Ceratitis capitata Wied), plaga de quarantena en alguns països importadors dels nostres cítrics, la mosca de l'olivera (Dacus oleae Rossi), causa de minva en la qualitat de l'oli i el cucat de l'arròs (produït pel Chilo supressalis Walk) ha motivat la continuació de tractaments declarats d'interés estatal pel Ministeri d'Agricultura, Pesca i Alimentació.  
La dificultat per a efectuar un control efectiu d'aquestes plagues mitjançant tractaments individuals aconsella la realització de tractaments col·lectius, amb la utilització de tècniques poc contaminants, amb l'objecte de rebaixar el nivell de població de la plaga a límits acceptables. En concret, la situació de la zona arrossera, dins del Parc Natural de l'Albufera, aconsella de prendre determinades mesures encaminades a la protecció de la fauna i conservació del medi ambient, sense perjudici de la collita d'arròs.  
En el cas de la mosca de l'olivera les actuacions estan també d'acord amb el Reglament (CEE) 2.540/1993 de la comissió, pel qual s'adopten per a 1994 les mesures destinades a la millora de la qualitat de la producció d'oli d'oliva.  
Per això, en virtut de les facultats que tinc atribuïdes, conformement amb el que estableix la Llei de 21 de maig de 1908, de Plagues del Camp, i en el Decret de 13 d'agost de 1940, i vista la proposta de la Direcció General de Producció Agrària i Pesca,  
ORDENE  
Article primer  
Es declara obligatori el tractament contra la mosca de la fruita, la mosca de l'olivera i el cucat de l'arròs a les superfícies cultivades situades als municipis de les demarcacions territorials homologades (comarques) que s'indiquen a continuació:  
a) Mosca de la fruita: cultius de cítrics a les comarques de la Marina Alta, la Marina Baixa, l'Alacantí, el Baix Vinalopó i el Baix Segura, de la província d'Alacant; el Baix Maestrat, la Plana Alta i la Plana Baixa de la província de Castelló; i el Camp de Morvedre, el Camp de Túria, els Serrans, l'Horta, la Ribera Alta, la Ribera Baixa, la Canal de Navarrés, la Costera, la Safor, la Vall d'Albaida i la Foia de Bunyol, de la província de València.  
b) Mosca de l'olivera: cultius d'oliverar a les comarques del Baix Maestrat i la Plana Alta, de la província de Castelló.  
c) Cucat de l'arròs: cultius d'arròs a les comarques l'Horta Sud i la Ribera Baixa de la província de València.  
Article segon  
La Conselleria d'Agricultura, Pesca i Alimentació efectuarà directament els tractaments de caràcter col·lectiu per procediments aeris. La Direcció General de Producció Agrària i Pesca, per mitjà del Servei de Sanitat i Certificació Vegetal, organitzarà i dirigirà l'execució de la campanya de lluita contra les plagues esmentades en totes les seues fases.  
Article tercer  
En horts amb especial incidència de Ceratitis situats en zones en les quals hi ha dificultats per a la realització dels tractaments aèris, i també per al tractament de les varietats extraprimerenques (Marisol, Clausellina, Okitsu), i les tardanes en primavera, els agricultors realizaran tractaments terrestres de posar pegats i aniran a càrrec seu les despeses d'aplicació del tractament. La Conselleria d'Agricultura, Pesca i Alimentació facilitarà els productes fitosanitaris necessaris per a la realització d'aquests tractaments, d'acord amb les possibilitats pressupostàries i amb la sol·licitud prèvia d'aquests als serveis territorials de cada província.  
Article quart  
En zones citrícoles situades dins del perímetre del Parc Natural de l'Albufera i altres zones protegides, només s'hi realitzaran, contra Ceratitis, tractaments terrestres amb productes que no siguen de categoria C per a la fauna terrestre o aqüícola.  
Article cinqué  
La campanya de lluita contra el cucat de l'arròs es desenvoluparà de la següent manera:  
a) Tractament emprant sistemes de control bioracionals, mitjançant el mètode de confusió sexual amb l'ús de feromones a la zona circumdant a l'Albufera.  
b) A la resta de la superfície d'arrossar, s'hi realitzaran aplicacions aèries amb productes fosforats de baixa toxicitat; hi actuaran, en una primera passada, a la zona perifèrica de l'arrossar, sobre unes 6.000 hectàrees, i es tractarà la totalitat de la zona destinada a la lluita química, en una segona passada.  
DISPOSICIONS FINALS  
Primera  
Es faculta la Direcció General de Producció Agrària i Pesca per al desplegament d'aquesta ordre.  
Segona  
Aquesta orden entrarà en vigor l'endemà de la seua publicació en el Diari Oficial de la Generalitat Valenciana.  
Valencia, 9 de març de 1994  
El conseller d'Agricultura, Pesca i Alimentació,  
José María Coll Comin


Còpia Permalink ELI